ประจำเดือนขาดตั้งแต่มีอะไรกันกับแฟนจะเข้า4สัปดาห์แล้วค่ะมีตกขาวด้วยคะอาการก็มีเจ็บหัวนมมีคลาบสีน้ำตาลหยดเดียวบนกางเกงในคะแต่ตรวจขึ้นขีดเดียวประจำเดือนก็ไม่มาเลยค่ะกังวลนิดๆ
สวัสดีค่ะ หากประจำเดือนไม่มา 4 สัปดาห์ และได้ตรวจหาการตั้งครรภ์อย่างถูกต้องแล้ว แล้วพบขึ้นเพียง 1 ขีด แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการเจ็บหัวนม และมีตกขาว อาจเป็นอาการก่อนการมีประจำเดือนมาก็ได้ แนะนำควรรอประจำเดือนไปอีกซักระยะก่อน หากประจำเดือนยังไม่คงมานานเกิน 3 เดือน จึงควรไปพบสูติ-นรีแพทย์เพื่อตรวจหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพงผืดในมดลูก เป็นต้น หรือหากมีตกขาวที่ผิดปกติต่อเนื่อง เช่น ตกขาวมีปริมาณมาก เป็นสีน้ำตาล มีกลิ่นเหม็น ปวดท้องน้อยต่อเนื่อง ก็ควรไปพบแพทย์เช่นกันค่ะ